钦定古今图书集成/明伦汇编/闺媛典/第059卷 > 吴廷桂妻孙氏
## 钦定古今图书集成/明伦汇编/闺媛典/第059卷 > 吴廷桂妻孙氏

按《明外史列女传》：瓯宁孙氏，幼解经史，字吴廷桂。廷
桂死，孙欲奔丧，家人止不得。父为命舆，曰：“奔丧而舆，
可乎？”入夜徒步往，挟纳采双金雀以见舅姑。拜毕奠
柩侧，遂不离次，期必死。吴家故贫，所治棺，取具而已。
好事者助以美槚，孙视之曰：“木以美逾吾夫，非礼矣。”
却之，以槥椟来，乃许。届期缢死，书衣带中云：“男毋附
尸，女毋启衣。”